
Atodiad 2
	Dyddiad: 26/9/22
Amser: 9 o’r gloch. 
Grŵp blwyddyn: Bl 5. 

	Ble a Phryd: 
· Dosbarth gallu cymysg. 
· MDaPh: Ieithoedd, Llythrennedd a Chyfathrebu.
· Plant yn ymddangos yn flinedig, rhai’n brysur a siaradus. 
· Nod y wers: Deall a chofio stori Branwen. 
· Dysgwyr yn darllen chwedl Branwen ar y cyd o’r sgrin gyda’r athrawes yn arwain. Roedd y stori ar ffurf paragraffau. 

	Beth ddigwyddodd: 
Digwyddiad Critigol: Plant yn colli diddordeb a’r athrawes yn defnyddio amrywiaeth o strategaethau i ennyn diddordeb.

Darllenodd pob dysgwyr y brawddegau cychwynnol, ond yn fuan, dechreuodd y plant diflasu. Roedd rhai yn gwrthod darllen, rhai’n siaradus a rhai â phennau ar y bwrdd.  

Ymatebodd yr athrawes yn syth a defnyddio strategaethau i ennyn diddordeb y dosbarth:
1. [bookmark: _Hlk115455665]Athrawes yn bositif, brwdfrydig ac egnïol i annog a chymell y dysgwyr. Roedd ei phositifrwydd yn heintus. Cydymdeimlodd gyda’r dosbarth bod y dasg yn heriol gyda geiriau estron. Adeiladodd amgylchedd diogel i wneud camgymeriadau. Gofyn i’r MATS arafu, “paid rhuthro ymlaen”. Ailadrodd yn gyson, “pawb i ymdrechu”. Defnyddio atgyfnerthiad positif - “Da iawn”, “Clap i ddysgwr X. Mae dysgwr X yn ymdrechu”. Cyfranogiad y plant yn cynyddu. Athrawes yn ennyn hyder yn eu dysgwyr.
2. Amrywio’r dulliau addysgu. Dwyn i gof gwybodaeth / dealltwriaeth o chwedlau eraill ag astudiwyd yn y dosbarth. Stopio a gwirio dealltwriaeth yn aml trwy gwestiynu a wnaeth cadw diddordeb y plant. 
Darllen ar y cyd fel dosbarth ac yno fel grwpiau. Athrawes yn modelu. Gwneud ystumiau i gyd-fynd â rhannau penodol o’r stori e.e. glaniodd y Drudwy ar ysgwydd Bendigeidfran, “pawb i gyffwrdd eu hysgwyddau”. Plant yn mwynhau ac yn cymryd rhan. 
3. Strategaethau rheoli dosbarth effeithiol. Doedd yr athrawes ddim yn codi llais.  Enwodd yr athrawes plant yn unigol oedd yn siarad, aros yn dawel i’r dosbarth ymdawelu a chyfri i lawr 5,4,3,2,1 i gael eu sylw. Atgyfnerthu rheolau dosbarth trwy ailadrodd “llaw lan”.  Athrawes yn amyneddgar iawn ond mewn rheolaeth lwyr.
4. Gwahaniaethu tasgau i wirio dealltwriaeth y dosbarth o stori Branwen. Rhaid i ddysgwyr MAT ysgrifennu brawddegau yn esbonio’r stori gan ddefnyddio sgaffald y mat geirfa. Rhaid i’r dysgwyr gwannach gosod brawddegau yn nhrefn digwyddiadau’r stori. Roedd y dysgwyr ar dasg yn syth. Gwahaniaethwyd y dosbarth yn ôl y cynllun eistedd - MATS yng nghefn y dosbarth a’r dysgwyr gwannach/ dysgwyr ag ADY yn y blaen.

	Meysydd archwilio posibl: 
· Effaith positifrwydd i gymell dysgwyr (e.e. atgyfnerthiad positif).
· Amrywio dulliau addysgu e.e. adalw dysgu ac adeiladu arno (schema, ysgol adeileddiaeth).
· Gwahaniaethu’n effeithiol mewn dosbarthiadau cymysg. 
· Effeithiau Covid-19 ar sgiliau llythrennedd / darllen.

	Nodiadau: 
Esboniodd yr athrawes bod nifer o ddysgwyr ag ADY o fewn y dosbarth. Mae Covid hefyd wedi effeithio ar lythrennedd y dysgwyr. 













Atodiad 3
	Dyddiad: 26/9/22
Amser: 9 o’r gloch 
Grŵp blwyddyn: Bl.5

	Ble a Phryd: 
· Dosbarth gallu cymysg. 
· MDaPh: Ieithoedd, Llythrennedd a Chyfathrebu.
· Plant yn ymddangos yn fywiog a siaradus.  
· Dysgwyr yn darllen chwedl Branwen ar y cyd o’r sgrin gyda’r athrawes yn arwain. 
· Un dysgwr ar fwrdd ar ben ei hun, yng nghornel blaen y dosbarth. Roedd hi’n defnyddio dau ipad o’i blaen.

	Beth ddigwyddodd: 
Digwyddiad Critigol: Dysgwr ag ADY ddim yn cymryd rhan o’r wers. 
· Doedd y dysgwr ddim yn gwrando ar yr athrawes nac yn cymryd rhan yn y dasg ddarllen. Roedd y disgybl yn fodlon ac yn dawel yn chwarae Minecraft ar un ipad ac yn ymchwilio cestyll ar yr ipad arall.
· Weithiau roedd hi’n cerdded o amgylch y dosbarth yn casglu adnoddau celf i ddarlunio. Roedd y dysgwr yn greadigol iawn.
· Doedd dim cynorthwyydd gyda’r dysgwr.
· Roedd yr athrawes yn caniatáu iddi wneud yr hyn mae hi eisiau cyhyd a’i bod yn yr ystafell ddosbarth. Ni wnaeth y dosbarth cwestiynu rhyddid y dysgwr.
· Gofynnodd yr athrawes iddi ymuno â grŵp i wneud tasg ar stori Branwen. Ymunodd y dysgwr am ychydig funudau cyn symud yn ôl i’w chadair. Doedd hi fethu delio â gwaith grŵp.

	Meysydd archwilio posibl: 
· Dysgwyr ag ADY ac effaith gwaith creadigol. 
· Rhyddid dysgwyr ag ADY o fewn dosbarth a chefnogaeth cynorthwyydd.  
· Gwahaniaethu ar gyfer dysgwyr ag ADY. 
· Effaith Covid-19 ar ddysgwyr ag ADY.
· Cefnogi dysgwyr ag ADY mewn dosbarthiadau cymysg. 

	Nodiadau: 
· Mae’r ysgol yn cydweithio gydag asiantaethau allanol am gefnogaeth ac mae’r rhieni yn y broses o lenwi gwaith papur i’r dysgwr gael diagnosis. Ond, mae’r broses yn hir ac yn anodd.
· Yn ôl yr athrawes, gall ymddygiad y dysgwr bod yn heriol ar adegau. 
· Mae sgiliau cyfathrebu da gyda’r dysgwr.





























Atodiad 4
	Dyddiad: 27/9/22
Amser: 10 o’r gloch
Grŵp blwyddyn: Bl 2

	Ble a Phryd: 
· Gweithgaredd 5 munud MDaPh - Iechyd a Lles, cyn amser chwarae.
· Eisteddodd y dysgwyr mewn cylch. 
· Roedd y plant yn gyfeillgar iawn i’w gilydd. 

	Beth ddigwyddodd: 
· Gofynnodd yr athrawes i bob dysgwr, “sut wyt ti’n teimlo heddiw dysgwr X? Modelodd yr athrawes ateb i ddechrau i wneud y dysgwyr teimlo’n gyfforddus. 
· Gofynnodd yr athrawes y cwestiwn i bob dysgwyr. 
· Roedd y dysgwyr i gyd yn dawel ac yn gwrando ar ei gilydd gan feithrin empathi a pharch at eraill. Cafodd pawb gyfle cyfartal i ymateb.
· Bu’n cyfle i blant bod yn onest mewn amgylchedd diogel a chyfeillgar.
· Roedd eistedd ar siâp cylch yn golygu cafodd pawb eu trin yn gyfartal. Magodd yr ymdeimlad bod y dysgwyr yn perthyn i’w gilydd ac yn rhan o gymuned dosbarth.
· Galluoga’r cylch i’r athro a’r cynorthwyydd clywed pob dysgwyr a dangos i’r dysgwyr eu bod yn pryderu amdanynt a bod eu llais yn bwysig.  
· Bu’n cyfle i’r athrawes cael mewnwelediad i’r dosbarth a dod yn ymwybodol o bethau.
· Dywedodd un dysgwr, “dwi’n teimlo’n drist achos mae Mami’n mynd i Ganada”. Yn syth, ymatebodd yr athrawes yn bositif a chodi calon y dysgwr. Roedd yr athrawes yn amlwg yn ymwybodol o’r sefyllfa a thawelodd ei phryderon yn syth.
· Ar ddiwedd y gweithgaredd, cafodd y plant ffrwyth. Dyma gyfuno’r lles emosiynol gyda’r corfforol.

	Meysydd archwilio posibl: 
· Llafaredd a llythrennedd emosiynol – pwysigrwydd i blant rhannu teimladau ac emosiynau. 
· Meithrin empathi o fewn yr ysgol. 
· 4 Diben – ‘Unigolion iach, hyderus.’

	Nodiadau: 
· Amserlenir y gweithgaredd yn wythnosol gan amrywio’r cwestiynau.

